CELEX: 31990R1361
Language: el
Date: 1990-05-21 00:00:00
Title: Κανονισμός (ΕΟΚ) αριθ. 1361/90 του Συμβουλίου της 21ης Μαΐου 1990 για την παράταση του προσωρινου δασμού αντιντάμπινγκ που έχει επιβληθεί στις εισαγωγές ορισμένων τύπων ηλεκτρονικών μικροκυκλωμάτων γνωστών ως Dram ( δυναμικές μνήμες τυχαίας προσπέλασης ) καταγωγής Ιαπωνίας

Avis juridique important

|

31990R1361

Κανονισμός (ΕΟΚ) αριθ. 1361/90 του Συμβουλίου της 21ης Μαΐου 1990 για την παράταση του προσωρινου δασμού αντιντάμπινγκ που έχει επιβληθεί στις εισαγωγές ορισμένων τύπων ηλεκτρονικών μικροκυκλωμάτων γνωστών ως Dram ( δυναμικές μνήμες τυχαίας προσπέλασης ) καταγωγής Ιαπωνίας  

Επίσημη Εφημερίδα αριθ. L 131 της 23/05/1990 σ. 0006 - 0006

***** ΚΑΝΟΝΙΣΜΟΣ (ΕΟΚ) αριθ. 1361/90 ΤΟΥ ΣΥΜΒΟΥΛΙΟΥ  της 21ης Μαΐου 1990  για την παράταση του προσωρινού δασμού αντιντάμπινγκ που έχει επιβληθεί στις εισαγωγές ορισμένων τύπων ηλεκτρονικών μικροκυκλωμάτων γνωστών ως Dram (δυναμικές μνήμες τυχαίας προσπέλασης) καταγωγής Ιαπωνίας  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2423/88 του Συμβουλίου της 11ης Ιουλίου 1988 για την άμυνα κατά των εισαγωγών που αποτελούν αντικείμενο ντάμπινγκ ή επιδοτήσεων εκ μέρους χωρών μη μελών της Ευρωπαϊκής Οικονομικής Κοινότητας (1), και ιδίως το άρθρο 11,  την πρόταση της Επιτροπής,  Εκτιμώντας:  ότι η Επιτροπή, με τον κανονισμό (ΕΟΚ) αριθ. 165/90 (2), επέβαλε προσωρινό δασμό αντιντάμπινγκ στις εισαγωγές ορισμένων τύπων ηλεκτρονικών μικροκυκλωμάτων γνωστών ως Dram (δυναμικές μνήμες τυχαίας προσπέλασης), καταγωγής Ιαπωνίας·  ότι δεν έχει ακόμη ολοκληρωθεί η εξέταση των γεγονότων· ότι η Επιτροπή ενημέρωσε τους ενδιαφερόμενους εξαγωγείς στην Ιαπωνία σχετικά με την πρόθεσή της να προτείνει παράταση της περιόδου ισχύος του προσωρινού δασμού για περίοδο που δεν υπερβαίνει τους δύο μήνες· ότι οι εξαγωγείς που αντιπροσωπεύουν σημαντικό τμήμα του σχετικού εμπορίου δεν προέβαλαν αντιρρήσεις,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο προσωρινός δασμός αντιντάμπινγκ, που έχει επιβληθεί στις εισαγωγές ορισμένων τύπων ηλεκτρονικών μικροκυκλωμάτων γνωστών ως Dram (δυναμικές μνήμες τυχαίας προσπέλασης) καταγωγής Ιαπωνίας, παρατείνεται για περίοδο που δεν υπερβαίνει τους δύο μήνες και αρχίζει από τις 27 Μαΐου 1990.  Με την επιφύλαξη του άρθρου 11 του κανονισμού (ΕΟΚ) αριθ. 2423/88 και κάθε άλλης απόφασης του Συμβουλίου, ο δασμός εφαρμόζεται μέχρι την έναρξη ισχύος πράξεως του Συμβουλίου με την οποία θεσπίζονται οριστικά μέτρα.  Άρθρο 2  Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 21 Μαΐου 1990.  Για το Συμβούλιο  Ο Πρόεδρος  R. MOLLOY  (1) ΕΕ αριθ. L 209 της 2. 8. 1988, σ. 1.  (2) ΕΕ αριθ. L 20 της 25. 1. 1990, σ. 5.